934 Schönbach. 



Der vierde gräd der dimut ist daz der munch an der 

 gehorsam herteu und widerwertigeu dinch, oder ob im dechain 

 unwirde erbotten werde, wizzechliclien liep hab und sei ge- 

 dultik und verzag niht, noch entweiche. Wan diu srift sprichet 

 jSwer volhertet unz an daz ende der wirt behaltend Und aver 

 ,Ez sol dein herce veste • sein an unserem herren und beite 

 sein'. Sich zaiget och daz der gelöbige mensch elleu dinch 

 durch got leiden sol, und spricht'^ von den di iht lident , Durch 

 dich, herre, tötet man uns durch den tach und sin geahtet als 

 diu slahtigeu schäph^ wand si aver sint sicher des gotlichen 

 lones, so sprechent si dar nach vrolichen ,Aver an allen diseu 

 dingen gesigen wir durch den der uns geminnet hat'. Und 

 aver spricht diu srift anderswä ,Du hast uns, herre, gepruevet 

 (15^), als man daz silber in dem veur beberet. Du hast uns 

 gelaitet in den strich und hast not gesezet öf unseren rukken'. 

 Hie zaigt er och daz wir under dem prior suln sein unt spricht 

 dar nach ,Du hast über unser höbet leute gesezet'. Di och 

 gotes gebot erfullent in widerwertigeu dingen, so man siu sieht 

 an ain wränge, so bietent si daz ander dar. Der in den roch 

 nimpt, dem läzent si den mantel. Der siu dwinget -^ aine meil 

 zegen, mit dem gent si zwo und leident mit sand Paul ehte ^ 

 und vertragent valsche briider und segnent di di in da flüchent. 



Der fünfte grad der dimüt ist daz der munch alle di 

 ubeln gedanche di zu sinem hercen choment sinem abte sage 

 mit dimütiger beihte. Des schuntet uns diu srift und sprichet 

 ,Du solt got dine wege ofnen und hinz im haben dine hofnunge'.'' 

 und spricht *^ aver , Begehet got, wan er gut ist unt sin warmunge 

 diu ist ewich.' unt der selbe weisage ,Mine missetat hän ich 

 dir, herre, cliunt getan und mein unreht hän ich niht verborgen. 

 ich sprach : ich sol mine sunde (15'') wider mich selben got 

 begehen unt du hast di erge mines hercen vergeben'. 



Der sexte gräd der dimut ist daz der munch sich erbiete 

 daz er der lecciste sei, unt zu allen den dingen diu man im 

 enphilhet sol er sich ahten als ain busen und ain uunuccen werch- 

 man, und spreche mit dem wissagen ,Ich bin ze nihteu worden 



1 gestercht c ■^ sprich ^ genotget c 



4 So nrsprüuglich, etwas später uoch re hinzugefügt 



5 ofnvnge ^ sprich 



